Anexa la Hotărârea Consiliului Local nr. ../.... martie 2022

DECLARAȚIE

privind asumarea agendei de integritate organizațională

în coordonatele Strategiei naționale anticorupție 2021-2025

Având  în  vedere  adoptarea  de  către  Guvernul  României  a  Strategiei  naționale anticorupție 2021-2025 și a documentelor aferente acesteia, aprobate prin Hotărârea Guvernului nr. 1269/2021, 
CONSILIUL LOCAL AL COMUNEI ȘOTRILE, 
în calitate de autoritate deliberativă, care are inițiativă și hotărăște, în condițiile legii, în toate probleme de interes local, cu excepția celor care sunt date prin lege  în competența altor autorități ale administrației publice locale sau centrale,

asumând valorile fundamentale și principiile promovate de către Strategia Națională Anticorupție pe perioada 2021- 2025,
recunoscând importanța obiectivelor   Strategiei   Naționale Anticorupție pentru perioada 2021-2025,
sprijinind principiile și obiectivele Strategiei Naționale Anticorupție și asumându-și îndeplinirea  măsurilor  specifice  ce  țin  de  competența exclusivă  a unității administrativ-teritoriale,
ADOPTĂ PREZENTA DECLARAȚIE,

prin care:
a) se confirmă angajamentul că la nivelul  COMUNEI ȘOTRILE se dispun toate măsurile pentru ca să nu se săvârșească fapte de corupție;
b) condamnă corupția în toate formele în care se manifestă precum și conflictul de interese și incompatibilitățile ca fiind fenomene ce afectează obiectivele instituției și încrederea în aceasta;

c) își exprimă, în mod ferm, angajamentul de continuare a eforturilor anticorupție prin toate mijloacele legale și administrative corespunzătoare; 

d) împreună  cu reprezentanții instituției adoptă  toate  măsurile  necesare  pentru  evitarea situațiilor  de  conflict  de  interese  și  incompatibilități,  precum  și  pentru  considerarea interesului  public  mai  presus  de  orice  alt  interes,  în  acord  cu  respectarea  principiului transparenței procesului decizional și accesului neîngrădit la informațiile de interes public; 

e) își asumă îndeplinirea măsurilor specifice ce țin de competența exclusivă a instituției pe care o reprezintă;
f) susține și promovează creșterea gradului de respectare și aplicare a standardelor legale de integritate reflectate în inventarul anexă la Strategia Națională Anticorupție 2021-2025;

g) contribuie la reducerea impactului corupției asupra cetățenilor și asigură implementarea cadrului legislativ anticorupție ce vizează, în principal, prevenirea corupției în instituțiile publice,  creșterea gradului  de  educație  anticorupție,  combaterea  corupției  prin  măsuri administrative,  aprobarea  planurilor de  integritate și dezvoltarea sistemului național de monitorizare a SNA;

h) autoevaluează anual și informează Ministerul Dezvoltării, Lucrărilor Publice și Administrației cu  privire  la gradului  de  implementare  a măsurilor  cuprinse  în planul de  integritate al instituției  precum  și referitor  la  stadiul  implementării  măsurilor  de transparență instituțională și de prevenire a corupției (enumerate în Anexa nr. 3 la H.G nr. 1269/2021privind aprobarea SNA 2021-2025).

Această Declarație a fost adoptată de către

Consiliul Local al comunei Șotrile,

prin Hotărârea nr. .... din ... martie  2022

